Valijeva ostala bez medalje u pojedinačnoj konkurenciji
Miho Takagi edges Netherlands’ Jutta Leerdam in 1,000-meter race, with Brittany Bowe taking third   
PEKING — Ruska klizačica  pala je nekoliko puta i završila kao četvrta u pojedinačnoj konkurenciji na Zimskim olimpijskim igrama u Pekingu. Petnaestogodišnja Ruskinja našla se u središtu doping skandala od kada je predvodila tim svoje zemlje do zlatne medalje u ekipnoj konkurenciji. Valijeva je bila pozitivna na zabranjeni lek za srce, još u decembru 2021, ali rezultat testa nije objavljen do prošle nedelje. Sud za sportsku arbitražu u Lozani presudio je da ona može da učestvuje u takmičenju održanom u četvrtak. Činjenica da Valijeva nije osvojila nijednu od medalja znači da će ceremonija uručenja medalja biti održana. Međunarodni olimpijski komitet saopštio je da neće biti ceremonije sve dok rezultati istrage ne budu poznati, ukoliko Valijeva završi među prve tri. Zlatnu medalju u pojedinačnom takmičenju osvojila je sunarodnica Valijeve Ana Ščerbakova sa ukupnim rezultatom 255,95. Drugo mesto takođe je pripalo Ruskinji Aleksandri Trusovoj - 251,73 dok je bronzano odličnije pripalo Japanki Kaori Sakamotokoja - 233,13. Ranije danas Kanada je pobedila SAD u finalu hokeja na ledu za žene - 3:2 i tako se revanširala rivalkama za iznenađenje pre četiri godine u Pjongčangu, u Južđnoj Koreji. Dve nacije dominiraju u ovom događaju otkad je uveden u program igara, pre 24 godine u Naganu, u Japanu. Kanada sada ima 5 zlatnih medalja, dok SAD imaju dve, aovo im je bilo četvrto srebro od 1998. Finlska je pobedila Švajcarsku dan ranije u meču za bronzu. A Amerikanka Mekejla Šifrin odlazi iz pekinga bez medalje u pojedinačnoj konkurenciji pošto nije uspela da završi slalom trku u okviru takmičenja u kombinaciji. Švajcarkinja Mišel Gizin osvojila je zlatnu medalju, njena sunarodnica Vendi Holdener srebro, a Italijanka Federika Brinjone bronzu. Dvadeset-šestogodišnja Šifrin, koju mnogi smatraju jednom od najboljih skijašica svoje generacije, nije uspela da osvoji odličje ni u jednoj od pet disciplina, a u dve nije završila trku. Poslednju priliku za medalju imaće u subotu u mešovitoj ekipnoj konkurenciji.